ලබන 9 වන දා දක්වා නිළ ඡුන්ද දැන්වීම් පත්‍රිකා බෙදා හැරීමට නියමිත අතර, තැපැල් දෙපාර්තමේන්තුව ජනතාවගෙන් ඉල්ලා සිටින්නේ දහවල් කාලයේදී නිවාස තුළ රැදී සිටීමෙන් මේ සඳහා සහය දක්වන ලෙසයි.එමෙන්ම, පොලීසිය, දිස්ත්‍රික් සහ මැතිවරණ ලේකම් කාර්යාලවල සේවයේ නියුතු රාජ්‍ය නිලධාරීන් සිය තැපැල් ඡුන්දය ප්‍රකාශ කිරීම සිය සේවා ස්ථානවලදී අද දිනය තුළත් සිදුකෙරෙනවා.මීට අමතරව තැපැල් ඡන්ද ඉල්ලූම් කර තිබූ රාජ්‍ය සේවකයින්ට පසුගිය 31 වනදා සහ නොවැම්බර් 1 වනදා ඊට අවස්ථාව ලබාදී තිබූ අතර, අදාළ දින දෙකේ ඡුන්දය භාවිත නොකළ තැපැල් ඡන්ද දායකයින්ට මේ මස 7 වනදා ද තම සේවා ස්ථානය පිහිටි දිස්ත්‍රික් මැතිවරණ කාර්යාලයට පැමිණ තැපැල් ජන්දය භාවිතා කළ හැකියි.මේ අතර, ජනාධිපතිවරණයට අදාළව දේශපාලන පක්ෂ නියෝජිතයන් සහ මැතිවරණ කොමසාරිස් අතර හමුවක් අද පැවැත්වීමට නියමිතව තිබෙනවා.